Haiku
Søren & Morten Ellemose

Copyright © Søren & Morten Ellemose & Forlaget Forfatterskabet.dk 2018
1. udgave 2018
Redaktør: Nina Skaaning
www.forfatterskabet.dk
ISBN: 978-87-970401-0-2

eBogen er lavet med Telling
​

Alle rettigheder forbeholdes. Mekanisk, elektronisk, fotografisk og anden gengivelse eller kopiering fra denne bog eller dele deraf er kun tilladt efter forudgående skriftlig aftale med forlaget. Undtaget herfra er korte uddrag til brug i anmeldelser samt kopiering på institutioner eller virksomheder, der har indgået aftale med Copydan Tekst & Node, og kun inden for de rammer, der er nævnt i aftalen.

Søren & Morten Ellemose

Haiku

Forlaget Forfatterskabet.dk

INSPIRATION

Haiku er en japansk lyrikform med strenge formkriterier.

Som udgangspunkt består Haiku af 17 stavelser fordelt på tre strofer med henholdsvis fem, syv og fem stavelser.

Haiku opstod i 1600-tallets Japan, hvorfra især digteren Matsuo Basho kendes. Digtformen har undergået forandringer og fornyelser i takt med dens udbredelse til resten af verden.

Haiku skaber stemninger med få ord og beskriver lyde, syn eller følelser på en simpel måde. Disse særpræg gør Haiku både dybe og simple.

Haiku skal indeholde natur og skal foregå i nutid.

KONSTRUKTION

Digtsamlingen hylder den stramme renhed i Haiku.

Digtsamlingen er skrevet i en overordnet struktur af årets 12 måneder. 

Hver måned har tolv digte for at afspejle Haikudigtets formstruktur af fem og syv stavelser.

Digte skrives i kærlighed og smerte. Disse digte er ingen undtagelse.

Søren & Morten Ellemose
Odder, marts 2018

JANUAR
{FROST}

Cirklens første prik

Linjens spinkle udgangspunkt

Håbets spæde trin

Snefnug falder let

Ens og dog så unikke

Som iskrystaller

Vinden hyler hvidt

Blæser frosten frem i hast

Kuldens sendebud

Isen skærer frem

Takker af himmelens sne

Dækker alt med hvidt

Kun lange nætter

Og alt for korte dage

Mens livet venter

Stjerner skyder frem

Prikker hul i nattens sejl

Lyset går sin vej

Frosten bider hårdt

Jordens liv spærret inde

Men kun for en stund

Livet gnistrer stærkt

Under vinterens glasbur

Fanger solens lys

Frø og kraft spirer

Ud af vinterens fængsel

Slutter afsoning

Af knirkende sne

Under den kolde støvle

Som nyfalden håb

Dråben glider ned

Åbenbarer vinteren

Reflekterer liv

Luften får vinger

Flakser fra sit vinterhi

Starten er forbi

FEBRUAR
{TØ}

Dødens kulde går

Søger nyt liv at fængsle

Mens verden tør op

Isen drypper snart

Minimerer glasfængslet

Danner livets sø

Solens blide lys

Vækker jordens liv til håb

Varmer blomst og knop

Himmelskivens guld

Farver livet frem igen

Af jordens palet

Vinters Erantis